《越王山二首 其一》
宋代·洪炎

朝登万仞冈，夕宿云霞间。越王昔何时，税驾宅此山。

山巅有石昔，险绝未可攀。烟树相映带，尚想飙轮还。

文吴二仙子，腾踔跨两斑。俯仰五百秋，下视悲人寰。

王昔久荡析，世路方孔艰。我寻真人居，荷锄芟蓬菅。

林泉依福地，樵汲闯灵关。庶以远兵革，返兹后死颜。

作者简介：洪炎（1067～1133），字玉甫，南昌（今属江西）人。黄庭坚外甥，出生书香门第，由祖母启蒙，洪炎与洪朋、洪刍、洪羽四兄弟，都是诗人，号称“豫章四洪”江西诗派诗人。